钦定古今图书集成/明伦汇编/氏族典/第453卷 > 《廖用贤尚友录》 > 贡奎
## 钦定古今图书集成/明伦汇编/氏族典/第453卷 > 《廖用贤尚友录》 > 贡奎

按《万姓统谱》：“奎字仲章，赠广陵郡侯士濬之子。广陵
力学守节，宋亡，遂不复仕，尝作义塾以待四方学者，
乡人甚尊敬之。晚而生奎，天性颖敏，容仪端重，十岁
便能属文，长益博综经史文章，以父为师，仕元为齐
山书院山长。朝廷方议行郊祀礼，诸老大臣以奎识
鉴清远，论议详明，群推授太常奉礼郎兼检讨。奎即”
讨论上之，朝廷多采其说。再迁应奉翰林文字、同知
制诰，兼国史院编修官，纂修《成宗实录》，授江西儒学
提举。敷明理性之学，诸生皆竦听不懈。累迁集贤直
学士。天历二年，奉使还，卒于家。所著有《云林小槁》《听
雪斋记》《青山漫吟》《倦游录》《豫章槁》《上元新录》《南州纪
行》，凡百二十卷。